als_Latn dik_Latn sag_Latn
Futbolli shqiptar është I mbushur plot me raste dhune, e pothuajse në të gjitha rastet, dhunuesit nuk kanë pësuar asgjë, duke vazhduar në këtë mënyrë të njollosin futbollin shqiptar. Por në të shumtën e rasteve, dhuna ka ardhur nga personat e ashtuquajtur “VIP”, si nga tifozët politikanë apo nga presidentët e klubeve. Rasti më i fundit ishte ai kryetarit të Bashkisë së Kavajës, Elvis Rroshi, i cili goditi trajnerin e Tiranës, Nevil Dede. Ndërkohë që vetë Rroshi e mohon dhunën, dhe duke qenë se ngjarja tashmë është politizuar tërësisht, vështirë se do të zbardhet e vërteta. Ndërkohë para dhunës në Kavajë, kryebashkiaku i Gramshit hyri në fushë me makinë të shtunën e kaluar, pasi ishte i pakënaqur me gjykimin. Ish-kryebashkiaku Zotka u akuzua që ushtroi dhunë në ndeshjen ndaj Bylisit, ndërsa ngjarje të rënda pati edhe në fushën e Gramozit, madje edhe në Flamurtari-Teuta. Në vitin 2010, Shpëtim Duro, që ishte trajner i Besës, është goditur me grusht nga kryetari i Bashkisë së Peqinit, Ilir Rrusha, ndërkohë që në incidentin e rëndë u përfshi edhe zëvendëstrajneri i Shkumbinit, Klodian Dervishi. Ngjarja e rëndë ndodhi menjëherë pas eliminimit të Shkumbinit nga kavajasit në gjysmëfinalet e edicionit të 58-të të Kupës së Shqipërisë, ku Besa fitoi 1-0 në Peqin pas barazimit 1-1 në ndeshjen e parë në Kavajë. Sipas mediave, ish-trajneri i Partizanit, Duro u godit në sy në korridorin e dhomave të zhveshjes të fushës së Peqinit, duke rënë për disa minuta pa ndjenja. Në vitin 2009, kur Shkumbini u eliminua në gjysmëfinale nga Flamurtari, ultrasit bardhekaltër goditën gjyqtarët italianë dhe lajmi bëri xhiron e botës. Gjyqtari kryesor Sopjani dhe anësori Fatmir Lamaj u dhunuan në ndeshjen Tërbuni-Kastrioti (1-1, java 19, Kategoria e Parë 01.03.2009). Ndeshja u ndërpre, Sopjani mori mjekim urgjent ne spitalin e Pukës.
Histori “e shkurtër”… dhune0
Share.
als_Latn als_Latn eng_Latn